《感寓 其八十二》
明代·朱诚泳

执虚如执盈，执圭如不胜。譬之循墙走，蹜蹜惟恐倾。

圣贤重戒循，厌斁宁敢生。漏室虽至暗，衣冠对神明。

出门何所见，如接公与卿。安居固无为，如临祭与兵。

尝观庸学传，庶几学斯成。戒循与循独，没齿期遵行。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。